[{"text_idx": "#000001", "text": "Tadam-tadamm \u2013 ja ongi ka\u0308es kauaoodatud suvepuhkus ja koos sellega ajulo\u0303dvestav suvelugemine! Ma olen juba pikalt seda Rowlandsi sarja piidelnud, puhtalt esteetilistel kaalutlustel (kaaned va\u0308ga meeldivad) ja need tundusid kuidagi sellised mo\u0303nusalt britilikud cosy crime stiilis lookesed. Ja nii oligi."}, {"text_idx": "#000002", "text": "Tegemist Melissa Craigi mo\u0303rvalugude sarja esimese ja neljanda raamatuga, kuigi mulle tundub, et selle sarja peab vist valimatult la\u0308bi lugema. See oli lihtsalt nii mo\u0303nus, kui mo\u0303rvalugude kohta niimoodi u\u0308ldse o\u0308elda saab. Mel kolib Londonist va\u0308iksesse ku\u0308lla, kus ta jagab paarismaja toreda kunstnikust naabri Irisega. Neist saavad so\u0303brannad. Aga minu meelest ei ole vist ta\u0308nu briti krimikirjanikele Inglismaale ja\u0308a\u0308nud just palju ku\u0308lakesi, ei pa\u0308riselt olemasolevaid ega va\u0308ljamo\u0303eldisi nagu Midsomer vo\u0303i sellesinase sarja tegevuspaik Benbury, kus kedagi mingil hetkel maha poleks lo\u0308o\u0308dud. Kindlasti peab olema lahendusse segatud nutikas tsiviilisik, seekord siis krimikirjanik Mel Craig."}, {"text_idx": "#000003", "text": "Rowlandsi auks peab u\u0308tlema, et kogu tema ku\u0308lao\u0303hustik on suhteliselt meisterliku pintsliga loodud. Ko\u0303ik need ku\u0308laelanikud oma erinevate ja kohati veidrate tu\u0308paaz\u030cidega (nagu neid ju ka igas Eesti ku\u0308las ette tuleb), Inglismaa maastik ko\u0303igi oma jalgteede, karjamaade ja -va\u0308ravatega, daamid koerakestega, vanad mo\u0303isahotellid, siniverelised ja lihtsalt to\u0303usikud \u2013 ko\u0303ike jagub. Ja Mel on ka o\u0303nneks suhteliselt normaalne inimene, kes ei torma lihtsalt pea ees ise asju selgeks tegema, vaid pigem po\u0303tkib vastu ja kriitilisel hetkel po\u0308o\u0308rdub ikkagi politsei poole. Isegi politseiuurija on normaalne mees, kes Meli kuulab, aga politsei saladustesse alati ei pu\u0308henda. Nagu see pa\u0308riselus ju olekski. Ehk siis nii Mel, Iris kui uurija Kenneth on meeldivad inimesed ja ma pean tunnistama, et teeks isegi nende seltsis va\u0308ikese klaasikese leedris\u030campanjat, kui vo\u0303imalus avaneks."}, {"text_idx": "#000006", "text": "Ning ja\u0308tkub suvelugemine. Ja\u0308rjekordne uue sarja esimene raamat. Rootslaste kirjutatud ku\u0308ll, aga nordic noir see kohe kindlasti pole. Pigem s..."}]